stanford-oval/wikipedia huggingface dataset:
กำเนิดประสาท

กำเนิดประสาท (อังกฤษ: Neurogenesis) เป็นกระบวนการที่เซลล์ประสาท (หรือนิวรอน) เกิดจากเซลล์ประสาทต้นกำเนิด (neural stem cell) และ progenitor cell
กลไกทางพันธุกรรมที่เฉพาะเจาะจงจะเป็นตัวกำหนดชะตาของเซลล์ โดยทั้งนิวรอนแบบเร้าและแบบยับยั้งมากมายหลายประเภท ก็จะเกิดจากเซลล์ประสาทต้นกำเนิดที่ต่าง ๆ กัน
กำเนิดประสาทจะเกิดในช่วงการเกิดเอ็มบริโอในสัตว์ทั้งหมด และเป็นกระบวนการสร้างนิวรอนทั้งหมดในสัตว์
โดยก่อนช่วงกำเนิดประสาท เซลล์ประสาทต้นกำเนิดจะแบ่งตัวจนมีจำนวน progenitor cell ที่พอเพียง
ยกตัวอย่างเช่น เซลล์ประสาทต้นกำเนิดหลักของสมองสัตว์เลี้ยงลูกด้วยนม ที่เรียกว่า radial glial cell จะอยู่ในเขตเริ่มก่อตัวที่เรียกว่า ventricular zone ซึ่งอยู่ข้างโพรงสมองที่กำลังพัฒนาขึ้น
เซลล์ต้นกำเนิดจะแบ่งตัวจนกระทั่งกลายเป็นนิวรอนลูก (daughter neuron) ที่ไม่แบ่งตัวอีก
และดังนั้น นิวรอนทั้งหมดจะอยู่ในสภาพ post-mitotic (คือจะไม่แบ่งตัวอีก) และนิวรอนในระบบประสาทกลางมนุษย์โดยมากจะดำรงอยู่ตลอดชีวิตของบุคคล
ปัจจัยระดับโมเลกุลและทางพันธุกรรมมีอิทธิพลต่อกำเนิดประสาท
ที่เด่น ๆ รวมวิถีการส่งสัญญาณระหว่างเซลล์ที่เรียกว่า Notch pathway
จึงมียีนเป็นจำนวนมากที่สัมพันธ์กับการควบคุมวิถีการส่งสัญญาณนี้
ในสัตว์เลี้ยงลูกด้วยนม กำเนิดประสาทในผู้ใหญ่ (adult neurogenesis) พบว่าเกิดในเขตหลัก ๆ 3 เขตในสมอง คือ dentate gyrus ของฮิปโปแคมปัส, subventricular zone ซึ่งเป็นโครงสร้างที่ผนังด้านข้างตลอดโพรงสมองข้าง, และ olfactory bulb ซึ่งเป็นโครงสร้างประสาทเกี่ยวกับการได้กลิ่น
แต่ในสัตว์มีกระดูกสันหลังบางอย่าง กำเนิดประสาทเพื่อทดแทนเซลล์เก่าก็เกิดได้ด้วยเหมือนกัน
และโดยนัยเดียวกัน ยาแก้ซึมเศร้าหลายอย่างพบว่าเพิ่มอัตรากำเนิดประสาทในฮิปโปแคมปัส
เชิงอรรถและอ้างอิง

↑  Gilbert, Scott (2013). Developmental Biology (Tenth ed.). Sinauer Associates Inc. ISBN 978-1605351926.
↑  Kandel, Eric R, บ.ก. (2006). Principles of neural science (5th ed.). Appleton and Lange: McGraw Hill. ISBN 978-0071390118.
↑  
Rakic, P (October 2009). "Evolution of the neocortex: a perspective from developmental biology". Nature reviews. Neuroscience. 10 (10): 724–35. doi:10.1038/nrn2719. PMC 2913577. PMID 19763105.
↑  
Lui, JH; Hansen, DV; Kriegstein, AR (2011-07-08). "Development and evolution of the human neocortex". Cell. 146 (1): 18–36. doi:10.1016/j.cell.2011.06.030. PMC 3610574. PMID 21729779.
↑  
Kageyama, R; Ohtsuka, T; Shimojo, H; Imayoshi, I (November 2008). "Dynamic Notch signaling in neural progenitor cells and a revised view of lateral inhibition". Nature Neuroscience. 11 (11): 1247–51. doi:10.1038/nn.2208. PMID 18956012.
↑  
Rash, BG; Lim, HD; Breunig, JJ; Vaccarino, FM (2011-10-26). "FGF signaling expands embryonic cortical surface area by regulating Notch-dependent neurogenesis". The Journal of neuroscience : the official journal of the Society for Neuroscience. 31 (43): 15604–17. doi:10.1523/jneurosci.4439-11.2011. PMID 22031906.
↑  Ming, GL; Song, H (2011-05-26). "Adult neurogenesis in the mammalian brain: significant answers and significant questions". Neuron. 70 (4): 687–702. doi:10.1016/j.neuron.2011.05.001. PMC 3106107. PMID 21609825.
↑  Alunni, A; Bally-Cuif, L (2016-03-01). "A comparative view of regenerative neurogenesis in vertebrates". Development. 143 (5): 741–753. doi:10.1242/dev.122796.
↑  
Hanson, Nicola D.; Owens, Michael J.; Nemeroff, Charles B. (2011-12-01). "Depression, Antidepressants, and Neurogenesis: A Critical Reappraisal". Neuropsychopharmacology (ภาษาอังกฤษ). 36 (13): 2589–2602. doi:10.1038/npp.2011.220. ISSN 0893-133X. PMC 3230505. PMID 21937982.
↑  
Santarelli, Luca; Saxe, Michael; Gross, Cornelius; Surget, Alexandre; Battaglia, Fortunato; Dulawa, Stephanie; Weisstaub, Noelia; Lee, James; Duman, Ronald (2003-08-08). "Requirement of Hippocampal Neurogenesis for the Behavioral Effects of Antidepressants". Science (ภาษาอังกฤษ). 301 (5634): 805–809. doi:10.1126/science.1083328. ISSN 0036-8075. PMID 12907793.
แหล่งข้อมูลอื่น

"Neurogenesis". คลังข้อมูลเก่าเก็บจากแหล่งเดิมเมื่อ 2018-06-28.
History Module: The Growth of New Neurons in the Adult Human Brain
Peter S. Eriksson; Ekaterina Perfilieva;  และคณะ (November 1998). "Neurogenesis in the adult human hippocampus". Nature Medicine. 4: 1313–1317. doi:10.1038/3305.
กำหนดการพลวัต

ในคณิตศาสตร์ วิทยาการคอมพิวเตอร์ และเศรษฐศาสตร์ กำหนดการพลวัต (อังกฤษ: dynamic programming) คือกระบวนการหาค่าเหมาะที่สุด โดยแก้ไขปัญหาที่ซับซ้อนโดยการแบ่งปัญหาให้เป็นปัญหาย่อยที่สามารถแก้ได้ง่ายกว่าในลักษณะของการเรียกซ้ำ คุณสมบัติพื้นฐานของปัญหาที่จะใช้กำหนดการพลวัตได้คือจะต้องมีปัญหาย่อยที่ทับซ้อนกัน (overlapping subproblem) และโครงสร้างย่อยที่เหมาะสมที่สุด (optimal substructure) ปัญหาที่ใช้กำหนดการพลวัตในการแก้ปัญหาจะใช้เวลาแก้รวดเร็วกว่าการแก้ปัญหาโดยตรงเป็นอย่างมาก
หลักสำคัญของกำหนดการพลวัตมาจากการสังเกตว่าในการแก้ปัญหาที่ซับซ้อนนั้น จำเป็นที่จะต้องแก้ปัญหาที่เล็กกว่า (ปัญหาย่อย) และนำคำตอบของปัญหาย่อยเหล่านั้นมารวมกันเป็นคำตอบของปัญหาใหญ่ และในการดำเนินการแก้ปัญหาย่อยนี้ มีหลายปัญหาที่ปัญหาย่อยบางส่วนเหมือนกันทุกประการ ดังนั้นแทนที่จะแก้ไขปัญหาย่อยเหล่านี้ซ้ำอีกรอบ กระบวนการกำหนดการพลวัตจะใช้วิธีแก้ไขปัญหาย่อยเหล่านี้เพียงแค่ครั้งเดียว และเก็บคำตอบไว้ หรือที่เรียกว่าการจำ (memoization; ระวังสะกดเป็น memorization) เมื่อพบปัญหาย่อยดังกล่าวอีกครั้งก็ไม่จำเป็นต้องคำนวณซ้ำใหม่ แต่สามารถเรียกคำตอบที่เก็บไว้มาใช้ได้เลย กระบวนการนี้จะมีประสิทธิภาพดีเป็นอย่างยิ่งเมื่อปัญหาที่จะแก้มีจำนวนปัญหาย่อยที่ทับซ้อนกันเป็นจำนวนมาก ซึ่งหากไม่ได้ใช้กำหนดการพลวัตจะทำให้จำนวนครั้งในการแก้ปัญหาย่อยเติบโตแบบฟังก์ชันเลขชี้กำลัง ส่งผลให้เวลาในการแก้ไขปัญหาเพิ่มขึ้นเป็นอย่างมาก
ประวัติ

ริชาร์ด เบลแมนเป็นผุ้เริ่มใช้คำว่ากำหนดการพลวัต (dynamic programming) ในทศวรรตที่ 1940 และเปลี่ยนความหมายให้สมบูรณ์ยิ่งขึ้นในปี 1953
เบลแมนอธิบายที่มาของคำว่ากำหนดการพลวัต (dynamic programming) ในประวัติส่วนตัวของเขาชื่อ Eye of the Hurricane: An Autobiography ในปี 1984 ดังนี้
I spent the Fall quarter (of 1950) at RAND. My first task was to find a name for multistage decision processes. An interesting question is, Where did the name, dynamic programming, come from? The 1950s were not good years for mathematical research. We had a very interesting gentleman in Washington named Wilson. He was Secretary of Defense, and he actually had a pathological fear and hatred of the word, research. I’m not using the term lightly; I’m using it precisely. His face would suffuse, he would turn red, and he would get violent if people used the term, research, in his presence. You can imagine how he felt, then, about the term, mathematical. The RAND Corporation was employed by the Air Force, and the Air Force had Wilson as its boss, essentially. Hence, I felt I had to do something to shield Wilson and the Air Force from the fact that I was really doing mathematics inside the RAND Corporation. What title, what name, could I choose? In the first place I was interested in planning, in decision making, in thinking. But planning, is not a good word for various reasons. I decided therefore to use the word, “programming” I wanted to get across the idea that this was dynamic, this was multistage, this was time-varying I thought, lets kill two birds with one stone. Lets take a word that has an absolutely precise meaning, namely dynamic, in the classical physical sense. It also has a very interesting property as an adjective, and that is its impossible to use the word, dynamic, in a pejorative sense. Try thinking of some combination that will possibly give it a pejorative meaning. Its impossible. Thus, I thought dynamic programming was a good name. It was something not even a Congressman could object to. So I used it as an umbrella for my activities.
กิลเบิร์ต แวน คลีฟ

| ข้อมูลส่วนบุคคล |
| --- | --- |
สัญชาติ: อเมริกัน
เกิด: 15 ธันวาคม ค.ศ. 1880(1880-12-15) Staunton, Illinois, สหรัฐ
เสียชีวิต: 5 พฤษภาคม ค.ศ. 1951(1951-05-05) (70 ปี) ชิคาโก, อิลลินอยส์
กีฬา
กีฬา: กรีฑา
ประเภท: กระโดดไกล, กระโดดสามครั้ง
กิลเบิร์ต แวน คลีฟ (อังกฤษ: Gilbert Van Cleve; 15 ธันวาคม พ.ศ. 2423-5 พฤษภาคม พ.ศ. 2494) เป็นนักกีฬาชาวอเมริกัน เขาเข้าแข่งขันกระโดดไกลและกระโดดสามครั้งในโอลิมปิกฤดูร้อน 1904
กำแพงเครมลินมอสโก

'ทิวทัศน์ของเครมลินมอสโก
กำแพงเครมลินมอสโก (อังกฤษ: Moscow Kremlin Wall) เป็นกำแพงป้องกันที่ล้อมรอบเครมลินแห่งมอสโก ซึ่งเป็นที่รู้จักจากลักษณะรอยหยักและหอคอยเครมลิน กำแพงเดิมน่าจะเป็นรั้วไม้เรียบง่ายที่มีหอคอยป้องกันสร้างขึ้นใน ค.ศ. 1156 กำแพงเครมลินก็เหมือนกับวิหารหลายแห่งในเครมลินที่สร้างโดยสถาปนิกชาวอิตาลี
ข้อมูลจำเพาะ

ด้วยเส้นรอบวงด้านนอก 2,235 เมตร (7,333 ฟุต) เครมลินปรากฏเป็นรูปทรงใกล้เคียงรูปสามเหลี่ยม โดยเบี่ยงเบนจากทรงเรขาคณิตเล็กน้อยโดยทางด้านใต้แทนที่จะเป็นเส้นตรง มันถูกสร้างทับรูปทรงบนเนินเขาเดิมที่กำแพงเครมลินเคยสร้างไว้ ด้วยเหตุนี้โครงสร้างแนวตั้งจึงไม่เท่ากัน และความสูงในบางแห่งที่มีตั้งแต่ไม่เกิน 5 เมตร (16 ฟุต) ถึง 19 เมตร (62 ฟุต) ซึ่งมีความต่างกันถึงสี่เท่าของจุดอื่น ความหนาของกำแพงก็แตกต่างกันไป ตั้งแต่ 3.5 ถึง 6.5 เมตร (11 ถึง 21 ฟุต)
ด้านบนของกำแพงตามความยาวทั้งหมด มีแท่นต่อสู้ที่มองไม่เห็นจากภายนอกซึ่งมีความกว้างตั้งแต่ 2 ถึง 4.5 เมตร (6 ฟุต 7 ถึง 14 ฟุต 9 นิ้ว) (ตามสัดส่วนของความหนา) รอย "ฟัน" หยักบนยอดของกำแพงเป็นคู่รวม 1,045 ซี่  โดยมีความสูงตั้งแต่ 2 ถึง 2.5 เมตร (6 ฟุต 7 ถึง 8 ฟุต 2 นิ้ว) และความหนาตั้งแต่ 65 ถึง 75 เซนติเมตร (26 ถึง 30 นิ้ว) )
ทางเดินภายในกำแพงบางส่วนมีห้องที่ไม่มีไฟส่องสว่างภายนอก (kamoras) ซึ่งกักขังอาชญากรที่อันตรายโดยเฉพาะ
แหล่งข้อมูลอื่น

Official site of the museum of the Moscow Kremlin เก็บถาวร 2010-06-28 ที่ เวย์แบ็กแมชชีน
Official site of the President, with a section on the Kremlin
55°44′57″N 37°37′0″E﻿ / ﻿55.74917°N 37.61667°E﻿ / 55.74917; 37.61667
| --- | --- |
ฐานข้อมูลการควบคุมรายการหลักฐาน :  มิวสิกเบรนซ์ ผลงาน 
กําแพงริมแม่น้ำมอสควา
กิจกรรมนอกหลักสูตร

กิจกรรมนอกหลักสูตร (อังกฤษ: Extracurricular activities) คือ กิจกรรมที่นักเรียนนักศึกษาปฏิบัตินอกเหนือจากขอบเขตของหลักสูตรปกติของการศึกษาในโรงเรียนหรือมหาวิทยาลัย กิจกรรมนอกหลักสูตรมีอยู่ในทุกระดับชั้นการศึกษา ตั้งแต่ชั้นประถมศึกษา มัธยมศึกษา ไปจนถึงวิทยาลัย หรือมหาวิทยาลัย
กิจกรรมนอกหลักสูตร โดยทั่วไปมักเป็นไปโดยความสมัครใจมากกว่าถูกบังคับให้เข้าร่วม และส่วนใหญ่ไม่ต้องเสียค่าใช้จ่ายในการสมัคร และมักเป็นกิจกรรมที่เกี่ยวข้องในด้านสังคมหรือการบำเพ็ญประโยชน์ ไม่เน้นวิชาการ แต่อาจเกี่ยวข้องกับวิชาที่ศึกษา และมีอยู่หลากหลายด้าน เช่น กิจกรรมออกค่ายอาสา ค่ายศิลปะ ชมรมวิทยาศาสตร์ ชมรมดนตรีหรือกีฬาต่างๆ ชมรมวรรณศิลป์ โต้วาที เป็นต้น ซึ่งผู้เข้าร่วมมักอยู่ในระดับอายุหรือการศึกษาที่ใกล้เคียงกัน
นักเรียนนักศึกษาที่เข้าร่วมกิจกรรมนอกหลักสูตร มักจะดำเนินการจัดการกิจกรรมเหล่านั้นด้วยตนเอง ภายใต้การควบคุมดูแลของคณาจารย์ และการสนับสนุนจากผู้มีอุปการคุณ
ดูเพิ่ม

กิจการนักศึกษา
กิก ยัง

| กิก ยัง |
| --- | --- |
ยังในปี 1953
เกิด: ไบรอน อัลส์เวิร์ธ บาร์ 04 พฤศจิกายน ค.ศ. 1913(1913-11-04) เซนต์คลาวด์ รัฐมินนิโซตา สหรัฐ
เสียชีวิต: 19 ตุลาคม ค.ศ. 1978(1978-10-19) (64 ปี) นครนิวยอร์ก สหรัฐ
สาเหตุเสียชีวิต: บาดแผลจากกระสุนปืน (ฆาตกรรม–ฆ่าตัวตาย)
อาชีพ: นักแสดง
ปีปฏิบัติงาน: 1940–1978
คู่สมรส:   ชีลา สเตเพเยอร์  (สมรส 1940; หย่า 1947)  โซฟี โรเซนสไตน์  (สมรส 1950; เสียชีวิต 1952)  เอลิซาเบธ มอนต์กอเมอรี  (สมรส 1956; หย่า 1963)  อีเลน วิลเลียมส์  (สมรส 1963; หย่า 1966)  คิม ชมิดต์  (สมรส 1978; เสียชีวิต 1978) 
บุตร: 1

ยศที่ได้รับการแต่งตั้ง
รับใช้:  สหรัฐ
แผนก/สังกัด:  หน่วยป้องกันชายฝั่ง
ประจำการ: 1941–1945
ชั้นยศ:  Pharmacist's mate
การยุทธ์: สงครามโลกครั้งที่สอง สงครามแปซิฟิก 
 
กิก ยัง (อังกฤษ: Gig Young; 4 พฤศจิกายน ค.ศ. 1913 – 19 ตุลาคม ค.ศ. 1978) เป็นนักแสดงชาวอเมริกัน ผู้ได้รับการเสนอชื่อเข้าชิงรางวัลออสการ์ สาขานักแสดงสมทบชายยอดเยี่ยมถึงสามครั้ง จากภาพยนตร์เรื่อง Come Fill the Cup (1952), Teacher's Pet (1959) และ They Shoot Horses, Don't They? (1969) ซึ่งทำให้เขาได้รับรางวัลออสการ์และรางวัลลูกโลกทองคำ รวมถึงมีบทบาทสำคัญในภาพยนตร์อย่าง The Gay Sisters (1942), The Three Musketeers (1948) และภาพยนตร์เรื่องสุดท้ายของเขา ไอ้หนุ่มซินตึ๊ง เกมมังกร (1978)
กิก ยัง มีดวงดาวอยู่ในฮอลลีวูดวอล์กออฟเฟมสำหรับวงการโทรทัศน์ อยู่ที่ 6821 ฮอลลีวูดบูเลวาร์ด
แหล่งข้อมูลอื่น

กิก ยัง ที่อินเทอร์เน็ตบรอดเวย์ดาตาเบส
กิก ยัง ที่อินเทอร์เน็ตมูวีเดตาเบส
กิก ยัง ที่ไฟน์อะเกรฟ
| ด ค กรางวัลออสการ์ สาขานักแสดงสมทบชายยอดเยี่ยม |
| --- | --- |
1936–1940:  วอลเตอร์ เบรนแนน (1936)  โจเซฟ ไชลด์เคราท์ (1937)  วอลเตอร์ เบรนแนน (1938)  ทอมัส มิตเชลล์ (1939)  วอลเตอร์ เบรนแนน (1940) 
1941-1960:  ดอนัลด์ คริสป์ (1941)  แวน เฮฟลิน (1942)  ชาลส์ โคเบิร์น (1943)  แบร์รี ฟิตซ์เจอรัลด์ (1944)  เจมส์ ดันน์ (1945)  แฮโรลด์ รัสเซลล์ (1946)  เอ็ดมันด์ เกว็นน์ (1947)  วอลเตอร์ ฮัสตัน (1948)  ดีน แจกเกอร์ (1949)  จอร์จ แซนเดอส์ (1950)  คาร์ล มัลเดน (1951)  แอนโทนี ควินน์ (1952)  แฟรงก์ ซินาตรา (1953)  เอ็ดมันด์ โอไบรอัน (1954)  แจ็ก เลมมอน (1955)  แอนโทนี ควินน์ (1956)  เรด บัตตันส์ (1957)  เบิร์ล ไอฟส์ (1958)  ฮิว กริฟฟิท (1959)  ปีเตอร์ อุสตีนอฟ (1960) 
1961–1980:  จอร์จ ชาคีริส (1961)  เอ็ด เบ็กลีย์ (1962)  เมลวิน ดักลาส (1963)  ปีเตอร์ อุสตีนอฟ (1964)  มาร์ติน บอลซัม (1965)  วอลเตอร์ แมตทาว (1966)  จอร์จ เคนเนดี (1967)  แจ็ก อัลเบิร์ตสัน (1968)  กิก ยัง (1969)  จอห์น มิลส์ (1970)  Ben Johnson (1971)  โจเอล เกรย์ (1972)  จอห์น เฮาส์แมน (1973)  โรเบิร์ต เดอ นิโร (1974)  George Burns (1975)  เจสัน โรบาดส์ (1976)  เจสัน โรบาดส์ (1977)  คริสโตเฟอร์ วอลเคน (1978)  เมลวิน ดักลาส (1979)  ทีโมธี ฮัตตัน (1980) 
1981–2000:  จอห์น กีลกุด (1981)  หลุยส์ กอสเซ็ตต์ จูเนียร์ (1982)  แจ็ก นิโคลสัน (1983)  ฮัง โงร์ (1984)  ดอน อะมีชี (1985)  ไมเคิล เคน (1986)  ฌอน คอนเนอรี (1987)  เควิน ไคลน์ (1988)  เดนเซล วอชิงตัน (1989)  โจ เพชชี (1990)  แจ็ก พาแลนซ์ (1991)  จีน แฮกแมน (1992)  ทอมมี่ ลี โจนส์ (1993)  มาร์ติน แลนเดา (1994)  เควิน สเปซีย์ (1995)  คิวบา กูดิง จูเนียร์ (1996)  โรบิน วิลเลียมส์ (1997)  เจมส์ โคเบิร์น (1998)  ไมเคิล เคน (1999)  เบนีเซียว เดล โตโร (2000) 
2001–ปัจจุบัน:  จิม บรอดเบนต์ (2001)  คริส คูเปอร์ (2002)  ทิม ร็อบบินส์ (2003)  มอร์แกน ฟรีแมน (2004)  จอร์จ คลูนีย์ (2005)  อลัน อาร์คิน (2006)  ฆาบิเอร์ บาร์เดม (2007)  ฮีธ เลดเจอร์ (2008)  คริสตอฟ วอลซ์ (2009)  คริสเตียน เบล (2010)  คริสโตเฟอร์ พลัมเมอร์ (2011)  คริสท็อฟ วัลทซ์ (2012)  จาเรด เลโท (2013)  เจ. เค. ซิมมอนส์ (2014)  มาร์ก ไรแลนซ์ (2015)  มาเฮอร์ชาลา อาลี (2016)  แซม ร็อกเวลล์ (2017)  มาเฮอร์ชาลา อาลี (2018)  แบรด พิตต์ (2019)  แดเนียล คาลูยา (2020)  ทรอย คอตเซอร์ (2021)  กวาน เก๊ ฮวี (2022)  รอเบิร์ต ดาวนีย์ จูเนียร์ (2023)
กิกะแฟกทอรีเม็กซิโก

| --- | --- |

ก่อตั้ง: 2023–
ที่ตั้ง: มอนเตร์เรย์, ประเทศเม็กซิโก
พิกัด: 25°42′01″N 100°35′56″W﻿ / ﻿25.700410566254703°N 100.59894902099265°W﻿ / 25.700410566254703; -100.59894902099265
อุตสาหกรรม: ยานยนต์
พื้นที่: 2,962 km2 (1,144 sq mi; 732,000 เอเคอร์)
เจ้าของ: บริษัทเทสลา
กิกะแฟกทอรีเม็กซิโก (อังกฤษ: Gigafactory Mexico) หรือที่เรียกว่า กิกะแฟกทอรี 6 (อังกฤษ: Gigafactory 6) เป็นโรงงานผลิตของบริษัทเทสลาที่จะก่อสร้างใกล้กับมอนเตร์เรย์ ประเทศเม็กซิโก พร้อมการผลิตรถยนต์ใหม่ คาดว่าจะเร็วที่สุดในปี ค.ศ. 2026
คำอธิบาย

เทสลาจะสร้างกิกะแฟกทอรีใกล้กับมอนเตร์เรย์ โรงงานแห่งนี้จะเป็นการลงทุนโดยเทสลาด้วยมูลค่าประมาณ 10 พันล้านเหรียญสหรัฐ  และจะจ้างคนงานหลายพันคน เมื่อดำเนินการเสร็จสิ้นเต็มรูปแบบ เช่นเดียวกับจ้างคนงานหลายพันคนในระหว่างการก่อสร้าง เมื่อรวมเทสลาและซัพพลายเออร์ โรงงานแห่งนี้มีมูลค่าการลงทุน 15 พันล้านเหรียญสหรัฐ ระหว่างปี ค.ศ. 2023 ถึง 2025 การผลิตคาดการณ์ว่าจะเริ่มภายในปี ค.ศ. 2026
กิลเด็ด

| --- | --- |
โลโก้กิลเด็ด
ภาพจับหน้าจอบนซอฟต์แวร์ที่มีชื่อว่ากิลเด็ด
นักพัฒนา:   บริษัทกิลเด็ด (2560–2564)  โรบล็อกซ์คอร์ปอเรชั่น (2564–ปัจจุบัน) 
วันที่เปิดตัว: 17 มีนาคม พ.ศ. 2560
ระบบปฏิบัติการ: ไมโครซอฟท์วินโดวส์ ลินุกซ์ แมคโอเอส ไอโอเอส แอนดรอยด์
ภาษา: 2 ภาษา
รายชื่อภาษาภาษาอังกฤษ ภาษาสเปน
ประเภท: วอยซ์โอเวอร์ไอพี, ระบบส่งข้อความทันที, คอนเทนต์ เดลิเวอรี่ เน็ตเวิร์ค, และสื่อสังคม
สัญญาอนุญาต: ซอฟต์แวร์จำกัดสิทธิ์
เว็บไซต์: guilded.gg
กิลเด็ด (อังกฤษ: Guilded) เป็นซอฟต์แวร์ฟรีแวร์สำหรับการสื่อสารกันทางตัวอักษรหรือเสียงทางเครือข่ายอินเทอร์เน็ตผ่านทางห้องพูดคุยที่เหมือนกับดิสคอร์ด ออกแบบโดยบริษัทกิลเด็ดตั้งแต่ พ.ศ. 2560–2564 และต่อมาถูกซื้อต่อโดยโรบล็อกซ์คอร์ปอเรชั่น ในราคา 90 ล้านดอลลาร์สหรัฐ เมื่อวันที่ 16 สิงหาคม พ.ศ. 2564 กิลเด็ดตั้งอยู่ที่ซานฟรานซิสโก, สหรัฐอเมริกา
กิลเด็ดเป็นคู่แข่งกับซอฟต์แวร์อย่างดิสคอร์ดที่เน้นไปที่ชุมชนวิดีโอเกมเป็นหลัก เช่นกลุ่มที่เน้นการแข่งขันที่เกี่ยวกับเกมและอีสปอร์ต กิลเด็ดได้รับการพัฒนาโดยบริษัทกิลเด็ดซึ่งเป็นกลุ่มผลิตภัณฑ์อิสระของโรบล็อกซ์คอร์ปอเรชั่น ตั้งแต่วันที่ 16 สิงหาคม พ.ศ. 2564
เมื่อวันที่ 31 พฤษภาคม พ.ศ. 2567 กิลเด็ดมีการประกาศว่าบัญชีปัจจุบันทั้งหมดจะต้องมีบัญชีโรบล็อกซ์ที่เชื่อมโยงก่อนวันที่ 15 กรกฎาคม พ.ศ. 2567 เพื่อที่จะใช้บัญชีกิลเด็ดต่อไปได้ ในขณะที่ผู้ใช้ใหม่จะมีตัวเลือกในการลงทะเบียนกับโรบล็อกซ์เท่านั้น
การไฮแจ็กเซสชัน

ในวิทยาการคอมพิวเตอร์ การไฮแจ็กเซสชัน (อังกฤษ: session hijacking) เป็นการโจมตีทางไซเบอร์ชนิดหนึ่ง ที่ผู้โจมตีสามารถเข้าถึงเซสชันคอมพิวเตอร์ของผู้ใช้โดยไม่ได้รับอนุญาต แล้วทำให้เข้าถึงข้อมูลหรือบริการในระบบคอมพิวเตอร์เหมือนกับเป็นผู้ใช้เอง
โดยบางครั้งเรียกว่า การไฮแจ็กคุกกี้ (อังกฤษ: cookie hijacking) เพราะมักเกี่ยวกับการขโมยคุกกี้เซสชันที่ใช้พิสูจน์ตัวตนของผู้ใช้
เซสชันทั่วไปหมายถึงข้อมูลที่เชื่อมการแลกเปลี่ยนข้อความที่เกี่ยวข้องกันระหว่างคอมพิวเตอร์ 
ตัวระบุเซสชันจะจำเป็นเมื่อโครงสร้างพื้นฐานของการสื่อสารนั้นใช้โพรโทคอลแบบไร้สถานะ เช่น HTTP
ในเว็บแอป เอชทีทีพีคุกกี้มักใช้เป็นตัวเก็บสถานะการพิสูจน์ตัวตนของผู้ใช้
คือ คุกกี้เช่นนี้ทำหน้าที่เป็น "กุญแจเซสชัน" (session key) ที่ระบุตัวผู้ใช้และช่วยเว็บเซิร์ฟเวอร์ในการรักษาเซสชัน
ผู้โจมตีที่ขโมยคุกกี้เช่นนี้ได้จะสามารถใช้เทคนิค "ส่งคุกกี้ต่อ" (Pass the Cookie) เพื่อไฮแจ็กเซสชันของผู้ใช้และเข้าถึงแอปเหมือนกับเป็นผู้ใช้เอง
การไฮแจ็กเซสชันสามารถทำได้หลายวิธี คือ
Source-Routed IP Packets เป็นการกำหนดเส้นทางของแพ็กเกตไอพีจากคอมพิวเตอร์ต้นทาง  ผู้โจมตีสามารถใช้วิธีนี้เพื่อเข้าร่วมการสื่อสารระหว่างเหยื่อ (ก) กับเซิร์ฟเวอร์ (ค) เพราะแพ็กเกตไอพีจะส่งผ่านอุปกรณ์ของผู้โจมตี (ข) ซึ่งทำให้ผู้โจมตีดักจับและขโมยคุกกี้เซสชันได้  แต่เครือข่ายปัจจุบันก็มักจะปิดไม่ให้กำหนดเส้นทางเองเพื่อความปลอดภัย
Blind Hijacking เป็นการไฮแจ็กแบบไม่เห็น คือ หากการกำหนดเส้นทางจากต้นทางไม่เปิดให้ใช้งาน ผู้โจมตีสามารถพยายามไฮแจ็กเซสชันแบบมองไม่เห็น โดยการทายคำตอบที่ถูกต้องระหว่าง ก กับ ค ซึ่งอาจทำให้สามารถสั่งตั้งรหัสผ่านใหม่และเข้าถึงระบบบริการจากที่อื่นได้แม้จะไม่สามารถดูคำตอบ
Man-in-the-Middle Attack การโจมตีแบบเป็นคนกลาง คือ ผู้โจมตีสามารถแทรกตัวเองอยู่ระหว่าง ก กับ ค โดยใช้ตัวดักฟังเพื่อติดตามการสื่อสารและขโมยคุกกี้เซสชัน
การไฮแจ็กเซสชันเป็นภัยคุกคามที่สำคัญต่อเว็บแอป เพราะคุกกี้เซสชันที่ถูกขโมยสามารถให้ผู้โจมตีเข้าถึงบัญชีและข้อมูลของผู้ใช้ได้อย่างเต็มที่
เพื่อบรรเทาภัยนี้ เว็บเบราว์เซอร์สมัยใหม่จึงมีกลไกป้องกันคุกกี้ 
แต่ผู้พัฒนาเว็บก็ยังคงต้องออกแบบแอปของตนอย่างรอบคอบเพื่อลดความเสี่ยง
วิธีการ

มีวิธีหลักสี่วิธีที่ใช้ไฮแจ็กเซสชัน ซึ่งได้แก่
การตั้งค่าเซสชันคงที่ (Session fixation) ซึ่งผู้โจมตีตั้งค่าตัวระบุเซสชันของผู้ใช้ให้เป็นค่าที่ตนรู้ เช่น โดยการส่งอีเมลไปยังผู้ใช้พร้อมลิงก์ที่มีตัวระบุเซสชันโดยเฉพาะ แล้วก็เพียงแต่ต้องรอจนกว่าผู้ใช้จะคลิกลิงก์เพื่อเข้าสู่ระบบ
การดักจับเซสชั่น (Session side jacking) ซึ่งผู้โจมตีดักจับแพ็กเก็ตเพื่ออ่านข้อมูลสื่อสารระหว่างสองฝ่ายเพื่อขโมยคุกกี้เซสชัน เว็บไซต์หลายแห่งเคยใช้การเข้ารหัส SSL สำหรับหน้าเข้าสู่ระบบเพื่อป้องกันไม่ให้ผู้โจมตีเห็นรหัสผ่าน แต่ไม่เข้ารหัสหน้าที่เหลือของไซต์หลังจากยืนยันตัวตนแล้ว ซึ่งช่วยให้ผู้โจมตีสามารถดักจับข้อมูลทั้งหมดที่ส่งไปยังเซิร์ฟเวอร์ หรือดูเว็บเพจที่ผู้ใช้เข้าชม เนื่องจากข้อมูลนี้รวมถึงคุกกี้เซสชัน จึงทำให้สามารถปลอมตัวเป็นเหยื่อได้ แม้ตัวรหัสผ่านเองจะไม่ได้เปิดเผยเลย ฮอตสปอตวายฟายที่เข้ารหัสไม่ดีจะเสี่ยงเป็นพิเศษ เนื่องจากทุกคนที่ใช้เครือข่ายร่วมกันโดยทั่วไปจะสามารถอ่านการรับส่งข้อมูลที่ป้องกันไว้ไม่ดีเกือบทั้งหมดระหว่างลูกข่ายกับแอกเซสพอยต์ได้
การโจมตีด้วยสคริปต์ข้ามไซต์ (Cross-site scripting) ซึ่งผู้โจมตีหลอกให้คอมพิวเตอร์ของผู้ใช้เรียกใช้โค้ดที่น่าเชื่อถือเพราะดูเหมือนจะเป็นของเซิร์ฟเวอร์ ทำให้ผู้โจมตีสามารถได้คุกกี้หรือดำเนินการอื่น ๆ ได้
มัลแวร์และซอฟต์แวร์ที่อาจจะไม่พึงปรารถนาอาจไฮแจ็กเบราว์เซอร์เพื่อขโมยไฟล์คุกกี้โดยที่ผู้ใช้ไม่รู้ตัว และดำเนินการต่าง ๆ (เช่น ติดตั้งแอป) ผู้โจมตีที่เข้าถึงอุปกรณ์ได้โดยตรงอาจสามารถขโมยกุญแจเข้ารหัสลับสำหรับเซสชัน (session key) เช่น โดยเข้าถึงเนื้อหาไฟล์หรือหน่วยความจำของคอมผู้ใช้หรือของเซิร์ฟเวอร์
หลังจากได้คุกกี้เซสชันที่สมควร ผู้ร้ายอาจใช้เทคนิคส่งคุกกี้ต่อ (Pass the Cookie) เพื่อไฮแจ็กเซสชัน
วิธีการ > ไฟร์ชีป

ไฟร์ชีป (Firesheep) เป็นส่วนขยายบราวเซอร์ไฟร์ฟอกซ์ที่เปิดตัวในเดือนตุลาคม 2010 และแสดงให้เห็นถึงช่องโหว่การไฮแจ็กเซสชันในเครือข่ายที่ไม่ปลอดภัย
โปรแกรมสามารถดักจับคุกกี้ที่ไม่ได้เข้ารหัสสำหรับเว็บไซต์ยอดนิยม ทำให้ผู้ใช้สามารถเข้าควบคุมเซสชันของผู้อื่นในเครือข่ายเดียวกันได้
เครื่องมือจะแสดงเป้าหมายที่เป็นไปได้ในแถบด้านข้าง ช่วยให้เข้าถึงเซสชันคนอื่นได้โดยไม่ต้องขโมยรหัสผ่าน
เว็บไซต์ที่รองรับรวมถึงเฟซบุ๊ก ทวิตเตอร์ ฟลิคเกอร์ แอมะซอน วินโดวส์ไลฟ์ และกูเกิล โดยสามารถใช้สคริปต์เพื่อเพิ่มเว็บอื่น ๆ
และเพียงไม่กี่เดือนหลังจากนั้น เฟซบุ๊กและทวิตเตอร์ต่างก็เริ่มให้ใช้เว็บไซต์แบบเข้ารหัส ซึ่งต่อมากลายเป็นการบังคับ
วิธีการ > ดรอยด์ชีป

ดรอยด์ชีป (DroidSheep) เป็นเครื่องมือบนแอนดรอยด์ที่ใช้ไฮแจ็กเซสชันได้ง่าย
โปรแกรมจะดักฟังแพ็กเก็ตเอชทีทีพีที่ส่งผ่านเครือข่ายไร้สาย (802.11) แล้วดึงตัวระบุเซสชันจากแพ็คเก็ตเพื่อนำเอาไปใช้
โปรแกรมสามารถดักจับเซสชันโดยใช้คลังซอฟต์แวร์ libpcap และรองรับเครือข่ายต่าง ๆ คือ เครือข่ายเปิด (ไม่เข้ารหัส), เครือข่ายที่เข้ารหัสด้วย WEP และเครือข่ายที่เข้ารหัสด้วย WPA/WPA2 (เฉพาะ PSK เท่านั้น)
ซอฟต์แวร์นี้ใช้ libpcap และ arpspoof
โปรแกรมเคยมีให้ติดตั้งบน กูเกิล เพลย์ แต่ก็ถูกถอนออกไปแล้ว
วิธีการ > คุกกี้แคดเจอร์

คุกกี้แคดเจอร์ (CookieCadger) เป็นแอปจาวาแบบกราฟิก ที่ช่วยให้สามารถโจมตีแบบ sidejacking และเล่นซ้ำคำขอของ HTTP โดยอัตโนมัติ 
เป็นเครื่องมือช่วยแอดมินเพื่อตรวจสอบการรั่วไหลของข้อมูลจากแอปที่ใช้คำขอ GET โดยไม่ได้เข้ารหัส
เป็นโปรแกรมอรรถประโยชน์โอเพนซอร์สแบบข้ามแพลตฟอร์มที่ใช้ Wireshark ซึ่งสามารถตรวจสอบอีเทอร์เน็ตแบบมีสาย, วายฟายที่ไม่ปลอดภัย หรือโหลดไฟล์จับแพ็กเก็ตเพื่อวิเคราะห์แบบออฟไลน์
คุกกี้แคดเจอร์ได้ใช้เพื่อเน้นจุดอ่อนของเว็บไซต์ที่ทีมเยาวชนใช้แชร์ข้อมูล เช่น Shutterfly (ใช้โดยลีกฟุตบอล AYSO) และ TeamSnap
การป้องกัน

วิธีป้องกันการไฮแจ็กเซสชันรวมถึง
การเข้ารหัสข้อมูลคู่สื่อสารด้วย SSL/TLS โดยเฉพาะตัวกุญแจเซสชัน (แม้ว่าจะดีสุดถ้าเข้ารหัสข้อมูลที่รับส่งทั้งหมด) ธนาคารออนไลน์และบริการอีคอมเมิร์ซอื่น ๆ ล้วนนิยมเทคนิคนี้ เนื่องจากสามารถป้องกันการดักฟังได้อย่างสิ้นเชิง อย่างไรก็ตาม ก็ยังสามารถไฮแจ็กเซสชันในรูปแบบอื่น ในปี 2013 นักวิทยาศาสตร์ชาวดัตช์จากมหาวิทยาลัยรัดเบาด์ไนเมเคิน ได้เสนอวิธีการป้องกันการไฮแจ็กเซสชันโดยเชื่อมโยงเซสชันของแอปกับข้อมูลรับรอง SSL/TLS
การใช้ตัวเลขสุ่มหรือสายอักษรยาวเป็นกุญแจเซสชัน ซึ่งช่วยลดความเสี่ยงที่ผู้โจมตีจะเดากุญแจเซสชันได้อย่างถูกต้องโดยลองผิดลองถูกหรือโดยโจมตีแบบใช้กำลัง
การสร้างรหัสเซสชันใหม่หลังจากเข้าสู่ระบบได้สำเร็จ ซึ่งป้องกันการการตั้งค่าเซสชันคงที่ เนื่องจากผู้โจมตีไม่ทราบค่าระบุเซสชันของผู้ใช้หลังจากเข้าสู่ระบบแล้ว
บริการบางอย่างจะตรวจสอบตัวตนของผู้ใช้เพิ่มเติม เช่น เว็บเซิร์ฟเวอร์อาจตรวจสอบกับคำขอแต่ละชุดว่าที่อยู่ไอพีของผู้ใช้ตรงกับที่ใช้ล่าสุดในเซสชันนั้นหรือไม่ แต่วิธีนี้ก็ไม่สามารถป้องกันการโจมตีจากผู้ที่ใช้ที่อยู่ไอพีเดียวกัน และอาจสร้างความรำคาญให้แก่ผู้ใช้ที่ที่อยู่ไอพีเปลี่ยนแปลงได้ระหว่างการท่องเว็บ
อนึ่ง บริการบางอย่างจะเปลี่ยนค่าคุกกี้ในทุกคำขอ ซึ่งช่วยลดช่วงเวลาที่ผู้โจมตีสามารถดำเนินการได้และทำให้ระบุได้ง่ายว่ามีการโจมตีหรือไม่ แต่ก็ยังอาจก่อปัญหาทางเทคนิคอื่น ๆ (เช่น คำขอที่ถูกต้องสองชุดที่มาติด ๆ กันจากไคลเอนต์เดียวกันอาจก่อข้อผิดพลาดในการตรวจสอบโทเค็นบนเซิร์ฟเวอร์)
ดูเพิ่ม

เอชทีทีพีคุกกี้
เชิงอรรถและอ้างอิง

↑  Bugliesi, Michele; Calzavara, Stefano; Focardi, Riccardo; Khan, Wilayat (2015-09-16). "CookiExt: Patching the browser against session hijacking attacks". Journal of Computer Security. 23 (4): 509–537. doi:10.3233/jcs-150529. hdl:10278/3663357. ISSN 1875-8924.
↑  "Warning of webmail wi-fi hijack". BBC News. 2007-08-03.
↑  "Malware use Browser Hijacking to steal cookie". 2020-10-19.
↑  "Firefox extension steals Facebook, Twitter, etc. sessions". The H. 2010-10-25. คลังข้อมูลเก่าเก็บจากแหล่งเดิมเมื่อ 2024-03-06.
↑  
"Facebook now SSL-encrypted throughout". The H. 2011-01-27.
↑  
"Twitter adds 'Always use HTTPS' option". The H. 2011-03-16.
↑  
"DroidSheep".
↑  
"DroidSheep Blog". คลังข้อมูลเก่าเก็บจากแหล่งเดิมเมื่อ 2016-11-20. สืบค้นเมื่อ 2012-08-07.
↑  "How Shutterfly and Other Social Sites Leave Your Kids Vulnerable to Hackers". Mother Jones. 2013-05-03. เก็บจากแหล่งเดิมเมื่อ 2024-05-19.
↑  "Schneier on Security: Firesheep". 2010-10-27. สืบค้นเมื่อ 2011-05-29.
↑  Burgers, Willem; Roel Verdult; Marko van Eekelen (2013). "Prevent Session Hijacking by Binding the Session to the Cryptographic Network Credentials". Secure IT Systems. Lecture Notes in Computer Science. Vol. 8208. pp. 33–50. doi:10.1007/978-3-642-41488-6_3. ISBN 978-3-642-41487-9.
↑  "NetBadge: How To Log Out". คลังข้อมูลเก่าเก็บจากแหล่งเดิมเมื่อ 2018-02-16. สืบค้นเมื่อ 2024-08-08.
↑  "Be Card Smart Online - Always log out". คลังข้อมูลเก่าเก็บจากแหล่งเดิมเมื่อ 2010-07-24. สืบค้นเมื่อ 2024-08-08.